UNIONIN YLEISEN TUOMIOISTUIMEN TUOMIO (muutoksenhakujaosto)

11 päivänä joulukuuta 2014

Chris van der Aat ym.

vastaan

Euroopan komissio

”Muutoksenhaku — Henkilöstö — Virkamiehet — Palkkaus — Virkamiesten ja muun henkilöstön palkkojen ja eläkkeiden vuosittainen mukauttaminen — Virkamiesten ja toimihenkilöiden, joiden asemapaikka on Varese, palkkoja koskeva korjauskerroin — Henkilöstösääntöjen 64, 65 ja 65 a artikla — Henkilöstösääntöjen liite IX — Asetus (EU) N:o 1239/2010 — Perusteluvelvollisuus — Oikeus tutustua asiakirjoihin — Asetus (EY) N:o 1049/2001 — Ilmeinen arviointivirhe”

Aihe:

Valitus, jossa vaaditaan Euroopan unionin virkamiestuomioistuimen (kolmas jaosto) asiassa F‑111/11, van der Aat ym. vastaan komissio, 21.3.2013 antaman tuomion (EU:F:2013:42) kumoamista.

Ratkaisu:

Valitus hylätään. Chris van der Aat ja muut Euroopan komission virkamiehet ja toimihenkilöt, joiden nimet ovat tuomion liitteenä olevassa luettelossa, vastaavat omista oikeudenkäyntikuluistaan, ja heidät velvoitetaan korvaamaan Euroopan komissiolle tässä oikeusasteessa aiheutuneet oikeudenkäyntikulut. Euroopan unionin neuvosto vastaa omista oikeudenkäyntikuluistaan tässä oikeusasteessa.

Tiivistelmä

Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Virkamiehen pyyntö saada tutustua tietoihin, joita on käytetty korjauskertoimien laskemista varten – Velvollisuus esittää tutustumispyyntö hallinnolle asetuksen mukaisesti – Tehokasta oikeussuojaa koskevaa oikeutta ei ole loukattu (Henkilöstösääntöjen liitteessä XI oleva 3 artikla; Euroopan parlamentin ja neuvoston asetus N:o 1049/2001) Tuomioistuinmenettely – Prosessinjohtotoimet – Asiakirjojen esittämistä koskeva pyyntö – Pyynnön esittäjän velvollisuudet – Pyynnön hylkääminen, jos velvollisuuksia ei ole täytetty – Tehokasta oikeussuojaa koskevaa oikeutta ei ole loukattu (Virkamiestuomioistuimen työjärjestyksen 54 artikla) Virkamiehet – Palkkaus – Korjauskertoimet – Korjauskertoimien vahvistaminen – Toimielinten harkintavalta – Tuomioistuinvalvonnan rajat (Henkilöstösääntöjen 64 ja 65 artikla sekä liite XI)

Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen N:o 1049/2001 mukaan virkamiehen tehtävänä on esittää asiakirjoihin tutustumista koskeva hakemus kyseisen asetuksen mukaisesti, kun hän haluaa tutustua tietoihin, joiden perusteella on tehty virkamiesten palkkoihin sovellettavien korjauskertoimien taustalla olevat tilastolliset laskelmat. Tällaisen hakemuksen tarpeellisuus ei ole millään tavoin ristiriidassa tehokasta oikeussuojaa koskevan oikeuden kanssa, eikä sillä jätetä huomiotta palkkoja koskevan teknisen ryhmän perustamisen tehokasta vaikutusta menettelyssä, jossa korjauskerroin vahvistetaan, koska oikeudesta tutustua asiakirjoihin säädetään samoin sanamuodoin kuin asetuksessa N:o 1049/2001 ja siinä säädetyin edellytyksin eikä tästä poikkeavaa menettelyä voida soveltaa pelkästään sillä perusteella, että hakija on unionin virkamies. (ks. 58 kohta) Viittaukset: Ensimmäisen oikeusasteen tuomioistuin: tuomio Bareyt ym. v. komissio (T‑175/97, EU:T:2000:259, 85 kohta) ja tuomio Pyres v. komissio (T‑72/01, EU:T:2003:176, 62 kohta) Virkamiestuomioistuimen ei voida katsoa loukanneen kantajan oikeutta tehokkaaseen oikeussuojaan kun se hylkäsi kantajan vaatimuksen vastaajana olevan toimielimen hallussa olevien asiakirjojen esittämisestä, jos kantaja ei le esittänyt mitään selitystä sille, miksi asiakirjoilla, joita asianomainen toimielin kieltäytyy toimittamasta hänelle, on merkitystä riidan ratkaisemisen kannalta. Tuomioistuimet voivat näet osallistua selvitysaineiston hankintaan kantajan hyväksi ainoastaan poikkeuksellisissa tilanteissa, kuten esimerkiksi silloin, kun kantaja tarvitsee väitteidensä tukemiseksi tiettyjä vastaajan hallussa olevia todisteista ja hänellä on vaikeuksia saada nämä todisteet tai kyseinen osapuoli on jopa kieltäytynyt luovuttamasta niitä. Jotta tuomioistuin voisi osallistua välittömästi selvitysaineiston hankintaan, on lisäksi esitettävä riittävän täsmällisiä, objektiivisia ja yhtäpitäviä seikkoja, jotka ovat omiaan tukemaan niiden väitettyjen tosiseikkojen todenperäisyyttä tai todennäköisyyttä, jotka hankittavalla selvitysaineistolla pyritään näyttämään toteen. (ks. 61 kohta) Viittaukset: Ensimmäisen oikeusasteen tuomioistuin: tuomio Rossi Ferreras v. komissio (T‑107/07 P, EU:T:2008:71, 38 ja 39 kohta oikeuskäytäntöviittauksineen) Henkilöstösääntöjen 64 ja 65 artiklan sekä liitteen XI säännösten sanamuoto ja aiheen monimutkaisuus merkitsevät sitä, että toimielimillä on laaja harkintavalta niiden tekijöiden ja seikkojen osalta, jotka on otettava huomioon unionin virkamiesten palkkoja mukautettaessa. Näin ollen unionin tuomioistuinten arvioinnin on rajoituttava tietokantojen määrittelyn ja valinnan ja Eurostatin korjauskertoimia koskevien esitysten laatimista varten käyttämien tilastollisten menetelmien osalta vain sen valvomiseen, että henkilöstösäännöissä vahvistettuja periaatteita on noudatettu, että korjauskerrointen vahvistamisen perustana olevia tosiseikkoja ei ole arvioitu ilmeisen virheellisesti ja ettei harkintavaltaa ole käytetty väärin. Lisäksi asianosaisten, jotka haluavat kyseenalaistaa komission korjauskerrointen vahvistamista varten käyttämät tiedot ja menetelmät, on esitettävä seikat, joista tällainen ilmeinen virhe käy ilmi. (ks. 66–68 kohta) Viittaukset: Ensimmäisen oikeusasteen tuomioistuin: tuomio Ajour ym. v. komissio (T‑201/00 ja T‑384/00, EU:T:2002:224, 47–49 kohta oikeuskäytäntöviittauksineen)

UNIONIN YLEISEN TUOMIOISTUIMEN TUOMIO (muutoksenhakujaosto)

11 päivänä joulukuuta 2014

Chris van der Aat ym.

vastaan

Euroopan komissio

”Muutoksenhaku — Henkilöstö — Virkamiehet — Palkkaus — Virkamiesten ja muun henkilöstön palkkojen ja eläkkeiden vuosittainen mukauttaminen — Virkamiesten ja toimihenkilöiden, joiden asemapaikka on Varese, palkkoja koskeva korjauskerroin — Henkilöstösääntöjen 64, 65 ja 65 a artikla — Henkilöstösääntöjen liite IX — Asetus (EU) N:o 1239/2010 — Perusteluvelvollisuus — Oikeus tutustua asiakirjoihin — Asetus (EY) N:o 1049/2001 — Ilmeinen arviointivirhe”

Aihe:

Valitus, jossa vaaditaan Euroopan unionin virkamiestuomioistuimen (kolmas jaosto) asiassa F‑111/11, van der Aat ym. vastaan komissio, 21.3.2013 antaman tuomion (EU:F:2013:42) kumoamista.

Ratkaisu:

Valitus hylätään. Chris van der Aat ja muut Euroopan komission virkamiehet ja toimihenkilöt, joiden nimet ovat tuomion liitteenä olevassa luettelossa, vastaavat omista oikeudenkäyntikuluistaan, ja heidät velvoitetaan korvaamaan Euroopan komissiolle tässä oikeusasteessa aiheutuneet oikeudenkäyntikulut. Euroopan unionin neuvosto vastaa omista oikeudenkäyntikuluistaan tässä oikeusasteessa.

Tiivistelmä

Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Virkamiehen pyyntö saada tutustua tietoihin, joita on käytetty korjauskertoimien laskemista varten – Velvollisuus esittää tutustumispyyntö hallinnolle asetuksen mukaisesti – Tehokasta oikeussuojaa koskevaa oikeutta ei ole loukattu (Henkilöstösääntöjen liitteessä XI oleva 3 artikla; Euroopan parlamentin ja neuvoston asetus N:o 1049/2001) Tuomioistuinmenettely – Prosessinjohtotoimet – Asiakirjojen esittämistä koskeva pyyntö – Pyynnön esittäjän velvollisuudet – Pyynnön hylkääminen, jos velvollisuuksia ei ole täytetty – Tehokasta oikeussuojaa koskevaa oikeutta ei ole loukattu (Virkamiestuomioistuimen työjärjestyksen 54 artikla) Virkamiehet – Palkkaus – Korjauskertoimet – Korjauskertoimien vahvistaminen – Toimielinten harkintavalta – Tuomioistuinvalvonnan rajat (Henkilöstösääntöjen 64 ja 65 artikla sekä liite XI)